[image: ]

[image: ]
[bookmark: _Hlk178674388]
NAČRT ZA RAVNANJE Z RAZISKOVALNIMI PODATKI 
OBRAZEC ARIS

Ta obrazec je namenjen pripravi načrta za ravnanje z raziskovalnimi podatki (NRRP) za raziskovalne projekte, ki jih (so)financira Javna agencija za znanstvenoraziskovalno in inovacijsko dejavnost Republike Slovenije (ARIS), kot je določeno v 4. členu Uredbe o izvajanju znanstvenoraziskovalnega dela v skladu z načeli odprte znanosti (Uradni list RS, št. 59/23).
Raziskovalni podatki so opredeljeni kot zapisi o dejstvih (številčni podatki, besedilni, zvočni in slikovni zapisi), ki predstavljajo osnovno podlago za znanstveno raziskovanje in ki v okviru znanstvene skupnosti veljajo kot ustrezno sredstvo za preverjanje veljavnosti raziskovalnih spoznanj.
Prosimo vas, da izpolnite spodnji obrazec NRRP in ga posredujete ARIS najkasneje v šestih mesecih od začetka izvajanja raziskovalnega projekta. Priporočljivo je, da NRRP med izvajanjem raziskovalnega projekta po potrebi redno pregledujete in posodabljate. V primeru sprememb posodobljen NRRP priložite vmesnemu in zaključnem poročilu o rezultatih raziskovalnega projekta.
Pregled vsebine NRRP:
0. Splošne informacije
1. Povzetek in opis raziskovalnih podatkov
2. Shranjevanje in varnostno kopiranje podatkov
3. Zagotovitev podatkov na način FAIR
3.1 Zagotavljanje najdljivosti podatkov (F)
3.2 Zagotavljanje dostopnosti podatkov (A)
3.3 Zagotavljanje interoperabilnosti podatkov (I)
3.4 Zagotavljanje ponovne uporabe podatkov (R)
4. Etični in pravni vidiki
5. Drugi raziskovalni rezultati
6. Finančna sredstva

Uporabljene kratice:
· ADP – Arhiv družboslovnih podatkov
· GDPR – Splošna uredba o varstvu podatkov
· IT – informacijska tehnologija
· RO – raziskovalna organizacija
· ZVDAGA – Zakon o varstvu dokumentarnega in arhivskega gradiva ter arhivih
· ZVOP-2 – Zakon o varstvu osebnih podatkov

Navodilo za izpolnjevanje
Obrazec izpolnite tako, da vsebino vnašate v celice v skrajnem desnem stolpcu oz. tam označite eno od ponujenih možnosti. V teh celicah so sedaj v sivi barvi pisave navedeni razlage oz. navodila za vnos ustreznih podatkov in opisov. To pomožno besedilo lahko po vnosu vsebine izbrišete.

	1
	Povzetek in opis raziskovalnih podatkov

	1.1
	Ali boste pri projektu ponovno uporabili že obstoječe podatke predhodnih raziskav?
	☐ Da
 Ne

Pri projektu gre za prevod in validacijo mednarodno uveljavljenega vprašalnika na slovenskem vzorcu, torej potrebujemo podatke, ki bodo zbrani s točno to verzijo vprašalnika, kar, po naših informacijah, še ni bilo zbrano.
Če označite »Da«, navedite, katere podatke (npr. glede na določeno temo) boste ponovno uporabili in s kakšnim namenom.

Če označite »Ne«, opišite, kakšne so ovire glede ponovne uporabe že obstoječih podatkov in kakšni so razlogi, da se za ponovno uporabo niste odločili.

	1.2
	Katere vrste podatkov boste ustvarili oz. ponovno uporabili in v katerih formatih bodo shranjeni?
	Ustvarili bomo predvsem številčne podatke – preglednice ter bazo podatkov, kjer bodo zbrani odgovori na postavke vseh udeležencev. Ustvarjeni pa bodo tudi besedilni podatki (prevodi postavk)

Številčni podatki bodo shranjeni v formatih CSV in po potrebi XLSX, saj gre za standardne, razširjene in široko podprte formate v raziskovalni skupnosti, ki omogočajo enostavno obdelavo v različnih statističnih programih.
Besedilni podatki bodo shranjeni v formatih DOCX in/ali PDF, pri čemer PDF omogoča stabilno arhiviranje končnih različic dokumentov, DOCX pa nadaljnje urejanje v fazi priprave in revizije vsebin. 
Izbira formatov temelji na njihovi razširjeni uporabi v raziskovalnem okolju, združljivosti z uporabljeno programsko opremo.
Opišite vrste podatkov, ki jih boste ustvarili oz. ponovno uporabili. Vrste podatkov so lahko naslednje: številčni (podatkovne zbirke, preglednice), besedilni (dokumenti), slikovni, avdio, video, geoprostorski, interaktivni ipd.

Opišite formate podatkov, ki jih boste ustvarili oz. ponovno uporabili, tj. kako so kodirani za shranjevanje (npr. CSV, XLS, PDF, DOC, TXT, JPG, RDF, SHP). Navedite tudi, zakaj ste izbrali določen format, npr.: format se pogosto uporablja pri raziskavah, razširjena raba v raziskovalni skupnosti, format določa izbrana programska oprema ali instrument, format določa področni repozitorij ipd. Po možnosti izberite odprte in standardne formate, ki omogočajo deljenje in ponovno uporabo podatkov.

	1.3
	Kakšen je namen ustvarjanja, zbiranja oz. ponovne uporabe podatkov in njihova povezava s cilji projekta?
	Namen ustvarjanja in zbiranja podatkov je prevod, prilagoditev in validacija vprašalnika na slovenskem vzorcu. Zbrani podatki so ključni za doseganje ciljev projekta, saj omogočajo psihometrično preverjanje instrumenta ter s tem pripravo metodološko utemeljene slovenske različice za nadaljnjo raziskovalno in/ali aplikativno uporabo.
Podrobno opišite namen ustvarjanja, zbiranja oz. ponovne uporabe podatkov ter vsebinsko opredelite pomen ustvarjenih, zbranih oz. ponovno uporabljenih podatkov v povezavi s cilji projekta.

	1.4
	Kakšna je pričakovana velikost podatkov, ki jih nameravate ustvariti oz. ponovno uporabiti?
	 0–10 GB 
☐ 10–100 GB 
☐ 100–1000 GB 
☐ >1000 GB

	2
	Shranjevanje in varnostno kopiranje podatkov

	2.1
	Kje bodo podatki med izvajanjem projekta shranjeni in varnostno kopirani?
	Raziskovalni podatki bodo shranjeni znotraj omrežja RO na varovanih strežnikih, za katere skrbi notranja IT služba in ki omogočajo redno samodejno varnostno kopiranje ter nadzorovan dostop. Občutljivi podatki bodo ustrezno zaščiteni in ločeno shranjeni skladno z zakonodajo in etičnimi smernicami.
Opišite, ali bo shranjevanje podatkov s samodejnim varnostnim kopiranjem urejeno znotraj omrežja RO, za katerega skrbi notranja IT služba (npr. z uporabo certificirane shrambe), ali se načrtuje tudi uporabo drugih rešitev (npr. bodoče podatkovno središče ARNES), če potrebujete več prostora, če želite omogočiti lažjo izmenjavo podatkov z morebitnimi partnerji, če podatki zahtevajo dodatno varnost ipd.

	2.2
	Kako boste izbrali podatke za dolgoročno hrambo?
	Pravna podlaga za odločanje o dolgoročnem hranjenju podatkov temelji na veljavni zakonodaji (GDPR, ZVOP-2), pogodbenih obveznostih projekta, etičnih smernicah raziskovalne organizacije ter uveljavljenih strokovnih smernicah na področju raziskav z vprašalniki. Dolgoročno bodo hranjeni le anonimizirani raziskovalni podatki, medtem ko bodo osebni oziroma neanonimizirani podatki hranjeni časovno omejeno in skladno z namenom obdelave.
Navedite, po kateri pravni podlagi boste odločali o tem, katere podatke boste hranili dolgoročno in katerih ne (zaradi pogodbenih, pravnih ali regulativnih razlogov oziroma zaradi drugačnih smernic na posameznem raziskovalnem področju).

	2.3
	Ali bodo podatki shranjeni v zaupanja vrednem repozitoriju?


	 Da
☐ Ne
Raziskovalni podatki bodo po zaključku projekta shranjeni v zaupanja vrednem repozitoriju Open Science Framework (OSF) (https://osf.io), ki predstavlja uveljavljen splošni repozitorij, široko uporabljen v družboslovnih in psiholoških raziskavah ter vključen v register repozitorijev re3data.
Repozitorij OSF omogoča dolgoročno hrambo raziskovalnih podatkov, dodelitev trajnih identifikatorjev (DOI), upravljanje metapodatkov ter izvajanje digitalnega skrbništva, vključno z nadzorom dostopa, embargom in različnimi ravnmi dostopnosti podatkov. V repozitorij bodo shranjeni izključno anonimizirani raziskovalni podatki skupaj s spremno dokumentacijo, pri čemer bo dostop urejen skladno s pravnimi, etičnimi ter avtorskimi omejitvami projekta.
Če označite »Da«, navedite ime (in povezavo do) zaupanja vrednega repozitorija, v katerem bodo podatki shranjeni. Navedite tudi, ali bo ta repozitorij omogočil trajno hrambo in izvajanje digitalnega skrbništva.

Zaupanja vredni repozitoriji so certificirani repozitoriji (npr. po standardih CoreTrustSeal, DIN31644 ali ISO16363), področni repozitoriji, ki jih priznava in uporablja raziskovalna skupnost na določenem znanstvenem področju, ter splošni in institucionalni repozitoriji, ki imajo značilnosti zaupanja vrednih repozitorijev. Pri izbiri in vrednotenju repozitorijev si lahko pomagate z mednarodnim seznamom repozitorijev v registru repozitorijev raziskovalnih podatkov Re3data https://www.re3data.org/. V Sloveniji obstajata dva uveljavljena področna podatkovna repozitorija, ADP in CLARIN.SI, ter več institucionalnih repozitorijev. ARIS pripravlja pregled repozitorijev, ki jih uporablja slovenska znanstvenoraziskovalna skupnost.

Če označite »Ne«, opišite načine varovanja podatkov, vključno z arhiviranjem in restavriranjem, načinom varne hrambe ter prenosom posebnih vrst osebnih podatkov.

	3. 
	Zagotovitev podatkov na način FAIR

	3.1
	Zagotavljanje najdljivosti podatkov (F)

	3.1.1
	Ali bodo podatki označeni s trajnim identifikatorjem (PID)?


	 Da
☐ Ne
Raziskovalni podatki bodo označeni s trajnim identifikatorjem (PID) v obliki DOI (Digital Object Identifier), ki ga dodeli repozitorij Open Science Framework (OSF) ob objavi podatkovne zbirke. 
Če označite »Da«, opišite, s katerim od PID-ov bodo podatki označeni. 

Trajni identifikatorji oz. PID (npr. DOI, Handle, URN) predstavljajo enolične in trajne povezave do različnih digitalnih objektov (npr. znanstvenih objav, raziskovalnih podatkov, programske opreme).

	3.1.2
	Kateri metapodatki bodo ustvarjeni in kateri metapodatkovni standardi bodo pri tem upoštevani?
	V okviru projekta bodo ustvarjeni opisni in administrativni metapodatki, ki bodo omogočali razumevanje, citiranje in ponovno uporabo raziskovalnih podatkov. Metapodatki bodo vneseni v repozitorij Open Science Framework (OSF) in bodo vključevali zlasti: naslov podatkovne zbirke, opis raziskave in njenih ciljev, avtorje in raziskovalno organizacijo, časovni okvir zbiranja podatkov, opis vzorca, uporabljene raziskovalne instrumente (npr. COPSOQ, dodatne lestvice), metodologijo zbiranja podatkov, strukturo podatkovne zbirke ter pogoje dostopa in ponovne uporabe.

Posebni metapodatki bodo ustvarjeni tudi za prevodno in validacijsko dokumentacijo vprašalnika ter bodo vključevali informacije o postopku prevoda in kulturne prilagoditve (npr. faze prevoda, revizije postavk).

Pri ustvarjanju metapodatkov ne bo uporabljen formalni področni metapodatkovni standard (npr. DDI), saj za tovrstne podatke to ni nujno. Metapodatki bodo ustvarjeni v skladu z zahtevami in strukturo repozitorija OSF ter dopolnjeni z datoteko »readme«, kar bo zagotavljalo preglednost, razumljivost in dolgoročno uporabnost podatkov.
Opišite, katere metapodatke boste ustvarili (npr. oznaka vzorca, datum, operater, tip instrumenta).

Če ti obstajajo, navedite splošne ali področne (glede na znanstveno področje) standarde, ki jih boste uporabili pri ustvarjanju metapodatkov. Pri tem si lahko pomagate npr. z imenikom standardov metapodatkov, ki ga nudi Research Data Alliance: https://rd-alliance.github.io/metadata-directory/standards/.

Če metapodatkovni standardi ne obstajajo oz. niso primerni, opišite, na kakšen način boste v tem primeru ustvarili metapodatke.

	3.1.3
	Ali bodo metapodatki vsebovali ključne besede za izboljšanje najdljivosti in možnosti ponovne uporabe?
	 Da
☐ Ne

Metapodatki bodo vsebovali vsebinsko opredeljene ključne besede, ki bodo omogočale boljšo najdljivost in razumevanje podatkov v raziskovalni skupini ter morebitno prihodnjo ponovno uporabo. Ključne besede bodo izbrane tako, da bodo jasno opisovale temeljne raziskovalne koncepte, uporabljeni instrument ter metodološki okvir raziskave.
Če označite »Da«, opišite, na kakšen način boste z metapodatki izboljšali najdljivost (npr. v metapodatke vključite čim bolje (vsebinsko) opredeljene ključne besede, na podlagi katerih bodo drugi raziskovalci ob ponovni uporabi prepoznali vsebinski kontekst).  

Pri izbiri ključnih besed si lahko npr. pomagate z Googlovimi orodji Google Trends, Google Ngram Viewer ali Dataset Search.

	3.2
	Zagotavljanje dostopnosti podatkov (A)

	3.2.1
	Ali bodo vsi podatki odprto dostopni?


	☐ Da
 Ne
Raziskovalni podatki ne bodo v celoti odprto dostopni. Dostop do podatkov bo omejen in urejen prek repozitorija Open Science Framework (OSF), zaradi pravnih in etičnih razlogov, povezanih z varstvom osebnih podatkov udeležencev ter avtorskimi in licenčnimi omejitvami, ki se nanašajo na uporabljeni vprašalnik in njegovo slovensko različico.
V repozitorij bodo vključeni izključno anonimizirani podatki in spremna dokumentacija, pri čemer bo dostop omogočen bodisi v obliki omejenega dostopa (na zahtevo) ali z uporabo embarga, v skladu s pogoji repozitorija in cilji projekta.
Za zmanjšanje omejitev bodo rezultati raziskave javno dostopni v obliki znanstvenih objav in poročil, ki bodo vsebovali agregirane podatke ter podrobne metodološke opise, kar bo omogočalo transparentnost raziskave brez razkritja surovih podatkov.
Če označite »Ne«, navedite razloge, zakaj podatki v celoti ali deloma ne bodo v odprtem dostopu oz. zakaj bo dostop do podatkov omejen. Pri tem ločite pravne in pogodbene razloge (varstvo intelektualne lastnine, varstvo osebnih podatkov, varnost oseb ali države ali druge zakonske omejitve) od drugih omejitev. Navedite, kateri ukrepi bodo sprejeti za odpravo ali zmanjšanje teh omejitev.

	3.2.2
	Kdaj bodo podatki odprto dostopni in za koliko časa?
	Raziskovalni podatki ne bodo odprto dostopni. Podatki bodo po zaključku projekta shranjeni v repozitoriju Open Science Framework (OSF), pri čemer bo dostop do njih omejen (npr. dostop na zahtevo ali z uporabo embarga) zaradi pravnih in etičnih razlogov, povezanih z varstvom osebnih podatkov udeležencev ter avtorskimi in licenčnimi omejitvami, ki se nanašajo na uporabljeni vprašalnik in njegovo slovensko različico.
Odprt dostop do surovih raziskovalnih podatkov tudi po poteku morebitnega embarga ni predviden, saj bi kljub anonimizaciji obstajalo tveganje za posredno identifikacijo udeležencev, poleg tega pa odprto deljenje podatkov ni skladno z licenčnimi pogoji izvirnega instrumenta.
Podatki bodo v repozitoriju OSF dolgoročno hranjeni, dostopni pod jasno določenimi pogoji, metapodatki (opis raziskave, metodologije, vzorca, pogojev dostopa in trajni identifikator – DOI) pa bodo jav­no dostopni tudi v primeru omejenega dostopa do podatkov, s čimer bo zagotovljena najdljivost in citiranje podatkovne zbirke.
Navedite, kdaj bodo podatki odprto dostopni (npr. ob objavi znanstvene publikacije, ob zaključku izvajanja projekta, s časovno zaporo oz. embargom). Pojasnite, zakaj boste uporabili morebitno časovno zaporo oz. embargo (npr. zaradi varstva intelektualne lastnine, varstva osebnih podatkov, varnosti oseb ali države ali drugih zakonskih omejitev) in kako dolgo bo trajala. Upoštevajte, da morajo biti podatki, ki podpirajo znanstveno publikacijo, v primeru, da ne obstajajo kakršnikoli od zgoraj navedenih razlogov, odprto dostopni najpozneje ob objavi znanstvene publikacije, v kateri morajo biti citirani s stalno oznako mesta dostopa oziroma s trajnim identifikatorjem. 
Navedite tudi, do kdaj bodo podatki dostopni in ali bodo po tem, ko podatki ne bodo več na voljo, metapodatki še vedno dostopni.

	3.2.3
	Na kakšen način bo v primeru omejitev pri uporabi omogočen dostop do podatkov med izvajanjem projekta in po njegovem zaključku?
	Dostop do podatkov bo omejen in nadzorovan. Med projektom bodo podatki dostopni le raziskovalni skupini prek avtenticiranega oddaljenega dostopa. Po zaključku projekta bodo anonimizirani podatki shranjeni v OSF z omejenim dostopom ali embargom; morebiten dostop tretjih oseb bo mogoč le na utemeljeno zahtevo in ob ustrezni odobritvi.
Če obstajajo omejitve pri uporabi, opišite, na kakšen način bo omogočen dostop do podatkov med izvajanjem projekta in po njegovem zaključku. Navedite na primer:
· ali bo možen dostop na daljavo z avtentikacijo;
· ali bo za dostop do podatkov potreben podpis določene izjave in katere;
· ali bo zaradi narave in vsebine podatkov potrebno, da dostop odobri pooblaščena oseba ali organ (npr. pooblaščenec za varstvo osebnih podatkov v RO ali etična komisija);
· ali bo dostop do podatkov možen le v prostorih vaše RO in na kakšen način (npr. varna soba).

	3.2.4
	Ali bo za dostop do podatkov oz. njihovo branje potrebna dodatna dokumentacija oz. informacija o ustrezni programski opremi? 
	 Da
☐ Ne
Za uporabo podatkov bo zagotovljena osnovna spremna dokumentacija (opis spremenljivk in metodologije). Podatki bodo shranjeni v standardnih formatih, ki omogočajo uporabo s splošno razširjeno programsko opremo; posebna ali nestandardna programska oprema ne bo potrebna in ne bo priložena k podatkom. Po potrebi bodo priložena pisna navodila, ki bodo omogočala pravilno interpretacijo in uporabo podatkov z uporabo standardnih orodij.
Če označite »Da«, ustrezno navedite, ali bo za uporabo podatkov potrebna manj znana, nestandardna ali specifična programska oprema oz. bodo za uporabo potrebna dodatna navodila. Navedite tudi, ali boste k podatkom priložili ustrezno programsko opremo (zaželeno v obliki odprte izvorne kode).

	3.3
	Zagotavljanje interoperabilnosti podatkov (I)

	3.3.1
	Katere geslovnike oz. šifrante boste uporabili pri pripravi podatkov in metapodatkov? 

	Pri pripravi podatkov in metapodatkov bodo uporabljeni interni šifranti in poenotene oznake spremenljivk, skladno z uveljavljenimi praksami na področju družboslovnih in psiholoških raziskav. Kodiranje demografskih spremenljivk (npr. spol, starostne skupine, izobrazba) bo temeljilo na standardnih in splošno uporabljenih kategorijah, ki omogočajo primerljivost in razumljivost podatkov znotraj raziskovalne skupnosti.

Pri poimenovanju spremenljivk, lestvic in ključnih konceptov bo uporabljena terminologija izvirnega vprašalnika ter ustaljeni izrazi iz relevantne znanstvene literature. Ključne besede in opisi v metapodatkih bodo izbrani dosledno in vsebinsko opredeljeno, brez uporabe formalnih ontologij ali nadzorovanih besednjakov, saj ti za tovrstne podatke niso standardno uporabljeni ali nujni.
Navedite, katere geslovnike, šifrante, ontologije oz. nadzorovane besednjake, ki so v uporabi na vašem ožjem ali širšem raziskovalnem področju, boste uporabili, da bo omogočena izmenjava in ponovna uporaba podatkov znotraj posameznega raziskovalnega področja ali med njimi. Preverite, katere najboljše prakse za to se uporabljajo in jim po možnosti sledite.  

	3.3.2
	Ali boste primorani uporabiti manj poznane ali lastne geslovnike oz. šifrante?


	☐ Da
 Ne

Pri pripravi podatkov in metapodatkov ne bo potrebna uporaba manj poznanih ali lastnih geslovnikov, šifrantov, ontologij ali nadzorovanih besednjakov. Kodiranje spremenljivk in kategorij bo temeljilo na splošno uveljavljenih in razumljivih oznakah, ki se običajno uporabljajo v družboslovnih in psiholoških raziskavah (npr. standardno kodiranje anketnih in demografskih podatkov).
Če označite »Da«, opišite uporabljene manj poznane ali lastne geslovnike, šifrante, ontologije oz. nadzorovane besednjake. Manj poznane primerjajte z bolj poznanimi in uporabljanimi, pri lastnih geslovnikih, šifrantih, ontologijah oz. nadzorovanih besednjakih pa navedite, ali jih boste odprto objavili in s tem omogočili ponovno uporabo, izboljšave in razširitve.

	3.4
	Zagotavljanje ponovne uporabe podatkov (R)

	3.4.1
	Na kakšen način boste zagotovili dokumentacijo, potrebno za ponovno uporabo podatkov?
	Dokumentacija bo zagotovljena v obliki datoteke »readme«, ki bo vsebovala osnovne informacije o nastanku podatkov, metodologiji, vzorcu, spremenljivkah, kodiranju ter pogojih dostopa. Dokumentacija bo shranjena v standardnih formatih in skupaj s podatki v varovanem okolju RO.
Opišite, na kakšen način boste zagotovili dokumentacijo v zvezi s ponovno uporabo podatkov. Dokumentacija bi morala vključevati vsaj osnovne podrobnosti, ki bi uporabnikom pomagale najti raziskovalne podatke (npr. kdo je ustvaril podatke, datum nastanka, pod katerimi pogoji je mogoče dostopati do njih). Dokumentacija lahko vključuje tudi informacije o metodologiji, uporabljeni za zbiranje podatkov, analitične in postopkovne informacije, definicije spremenljivk, merske enote ipd. 

Dokumentacija je lahko zagotovljena v obliki podatkovnega članka ali opisa izvora podatkov v enem od standardnih formatov (npr. XML). Namesto tega lahko k podatkom dodate datoteko »preberi me« oz. »readme« v strojno berljivem formatu (npr. TXT), ki vsebuje informacije o uporabljenih standardih, formatih ali metodologijah pri ustvarjanju podatkov in metapodatkov ipd. 

	3.4.2
	Ali bodo vaši podatki javno dostopni in licencirani v skladu z odprto licenco CC0, da bo s tem omogočena čim širša ponovna uporaba?

	☐ Da
 Ne
Raziskovalni podatki ne bodo javno dostopni in zato ne bodo licencirani z odprto licenco CC0 niti z drugimi odprtimi licencami (npr. CC-BY). 
Anonimizirani podatki bodo shranjeni v repozitoriju Open Science Framework (OSF) z omejenim dostopom (npr. dostop na zahtevo ali z embargom). Tretjim osebam podatki ne bodo prosto dostopni za ponovno uporabo; morebiten dostop bo mogoč le izjemoma, na utemeljeno zahtevo in ob presoji skladnosti z zakonodajo, etičnimi smernicami ter avtorskimi pogoji. Odprta licenca v tem primeru ne bo uporabljena.
Če označite »Ne«, opišite, s katerimi drugimi odprtimi licencami (npr. CC-BY) boste opremili svoje podatke, da boste na tak način zagotovili možnost ponovne uporabe, in opišite način ponovne uporabe skladno z navedeno licenco. Navedite na primer, ali bodo podatke lahko uporabljale tretje osebe, še zlasti po zaključku projekta.

Delo, ki je opremljeno z licenco CC0, so avtorji dali v javno domeno in se s tem odpovedali vsem svojim avtorskim in sorodnim pravicam (v kolikor to zakon dopušča). Tako delo je dovoljeno kopirati, spreminjati, razširjati in izvajati, tudi v komercialne namene, brez prošnje za dovoljenje in brez navedbe avtorstva.

Več o odprtih licencah lahko preberete v šestem poglavju Priročnika o odprti znanosti v Sloveniji.

	3.4.3
	Kakšne postopke zagotavljanja kakovosti podatkov boste uporabili?
	Kakovost raziskovalnih podatkov bo zagotavljana z večstopenjskimi postopki v vseh fazah raziskovalnega procesa, od prevoda instrumenta do zbiranja in analize podatkov.

V fazi prevoda vprašalnika bo kakovost zagotovljena s standardiziranim postopkom prevoda in prilagoditve, ki vključuje neodvisne prevode, povratni prevod ter vsebinsko presojo ustreznosti postavk.
Med zbiranjem podatkov bodo uporabljeni kontrolni mehanizmi za zmanjševanje napak in nekakovostnih odgovorov (npr. obvezna polja pri ključnih postavkah, preverjanje logične skladnosti odgovorov, izločanje nepopolnih ali očitno nekonsistentnih izpolnitev).
V fazi obdelave in analize podatkov bo kakovost ocenjena s pomočjo statističnih in psihometričnih kazalnikov, kot so analiza manjkajočih vrednosti, preverjanje porazdelitev, notranja konsistentnost lestvic (npr. Cronbachov alfa ali sorodni kazalniki), ter preverjanje faktorske strukture vprašalnika. Po potrebi bodo izvedene dodatne analize za identifikacijo odstopajočih ali nekakovostnih odgovorov.
Celoten proces obdelave podatkov bo dokumentiran, s čimer bo zagotovljena sledljivost odločitev in možnost preverjanja kakovosti podatkov tudi po zaključku projekta.
Opišite, kako boste zagotavljali kakovost podatkov in kako jo nameravate oceniti oz. meriti. Več o tem si lahko preberete npr. na:
· https://researchdata.wisc.edu/uncategorized/quality-assurance-in-research/; ali
· https://www5.open.ac.uk/library-research-support/research-data-management/data-quality.

	4.
	Etični in pravni vidiki

	4.1
	Ali obstajajo etična ali pravna vprašanja, ki bi lahko vplivala na deljenje podatkov?  
	 Da
☐ Ne
V okviru projekta obstajajo etična in pravna vprašanja, ki lahko vplivajo na deljenje raziskovalnih podatkov, predvsem zaradi varstva osebnih podatkov udeležencev, zagotavljanja njihove zasebnosti ter avtorskih in licenčnih omejitev, povezanih z izvirnim vprašalnikom in njegovo slovensko različico.
Etični vidiki raziskave so bili obravnavani v skladu z uveljavljenimi etičnimi smernicami raziskovalne organizacije. O raziskavi je presojal pristojni organ (npr. etična komisija raziskovalne organizacije), ki je ocenil ustreznost postopkov zbiranja podatkov, informiranega soglasja udeležencev ter ravnanja z raziskovalnimi podatki.
Pravni vidiki obdelave podatkov so urejeni skladno z veljavno zakonodajo s področja varstva osebnih podatkov (GDPR, ZVOP-2) ter internimi pravili raziskovalne organizacije. Ti etični in pravni okvirji predstavljajo glavni razlog za omejitve pri deljenju in odprtem dostopu do podatkov.

Če označite »Da«, navedite, ali ste v okviru projekta pripravili poseben dokument o etičnih in pravnih vprašanjih ali pa je o tem sklepal pristojni organ (npr. komisija za etična vprašanja, pravna služba ipd.).

	4.2
	Ali boste med izvajanjem projekta obdelovali oz. hranili osebne podatke?


	 Da
☐ Ne
V okviru projekta bodo med zbiranjem in obdelavo podatkov obdelovani osebni podatki, predvsem v obliki demografskih in drugih podatkov. Obdelava osebnih podatkov bo potekala skladno z veljavno zakonodajo s področja varstva osebnih podatkov, zlasti s Splošno uredbo o varstvu podatkov (GDPR) in Zakonom o varstvu osebnih podatkov (ZVOP-2), ter v skladu z internimi predpisi raziskovalne organizacije.
Pred vključitvijo v raziskavo bodo udeleženci ustrezno obveščeni o namenu raziskave, načinu obdelave podatkov in svojih pravicah, ter bodo podali informirano privolitev za sodelovanje in obdelavo osebnih podatkov.
Osebni podatki bodo obdelovani po načelih minimalizacije podatkov in omejitve namena. Morebitni neanonimizirani ali pomožni podatki (če obstajajo) bodo shranjeni ločeno, z omejenim dostopom, in hranjeni le toliko časa, kolikor je nujno potrebno za izvedbo projekta, nato pa varno izbrisani ali nepovratno anonimizirani.
Če označite »Da«, opišite, kako bo zagotovljena skladnost z zakonodajo na področju varstva osebnih podatkov (npr. GDPR, ZVOP-2) in relevantnimi internimi predpisi (npr. pridobivanje privolitev za obdelavo osebnih podatkov). Navedite tudi, ali boste osebne podatke anonimizirali ali psevdonimizirali.

Opomba: Smiselno odgovorite glede na to, kaj ste odgovorili pri vprašanju št. 3.2.1.

	4.3
	Ali bodo med projektom ustvarjene oz. ponovno uporabljene posebne vrste osebnih podatkov?


	 Da
☐ Ne
V okviru projekta bodo obdelovane posebne vrste osebnih podatkov v smislu 9. člena Splošne uredbe o varstvu podatkov (GDPR), saj uporabljeni vprašalniki (COPSOQ, lestvica zaznanega stresa in zadovoljstva ter lestvica nenehne dosegljivosti) vključujejo postavke, povezane s psihosocialnimi tveganji pri delu, zaznanim stresom in psihološkim počutjem udeležencev.
Obdelava teh podatkov bo temeljila na izrecni informirani privolitvi udeležencev in bo potekala skladno z GDPR, ZVOP-2 ter internimi pravili raziskovalne organizacije. Podatki bodo obdelovani po načelih minimalizacije in omejitve namena, dostop do njih bo omejen na raziskovalno skupino, po zaključku zbiranja pa bodo anonimizirani, s čimer se bodo bistveno zmanjšala tveganja za udeležence.

Če označite »Da«, opišite varnostne ukrepe, ki jih boste uporabili za varstvo posebnih vrst osebnih podatkov, tj. za zagotavljanje njihovega varnega shranjevanja in prenosa (npr. pravilno upoštevanje zakonodaje na področju varovanja osebnih podatkov, pridobivanje soglasij za obdelavo podatkov ipd.). Opišite, katera so glavna tveganja in kako jih boste obvladovali. 

Primeri posebnih vrst osebnih podatkov so podatki, ki razkrivajo rasno ali etnično poreklo, politično mnenje, versko ali filozofsko prepričanje ali članstvo v sindikatu, podatki v zvezi z zdravjem ipd. (gl. 9. člen GDPR)

Opomba: Smiselno odgovorite glede na to, kaj ste odgovorili pri vprašanju št. 3.2.1.

	4.4
	Kako boste uredili lastništvo avtorskih pravic in pravic intelektualne lastnine podatkov, ki jih boste ustvarili ali ponovno uporabili?
	Lastništvo avtorskih pravic nad ustvarjenimi raziskovalnimi podatki pripada raziskovalni organizaciji – nosilki projekta. Podatki ne bodo javno dostopni in ne bodo opremljeni z odprtimi licencami; uporabljali se bodo izključno za namene projekta in znanstvenega poročanja. Pravice v zvezi z izvirnim vprašalnikom in njegovim prevodom ostajajo pri nosilcih pravic izvirnega instrumenta.
Navedite, katera organizacija ali fizična oseba bo lastnik avtorskih pravic in pravic intelektualne lastnine vseh raziskovalnih podatkov, ki jih boste zbrali ali ustvarili, skupaj z licenco/-ami za njihovo uporabo in ponovno uporabo. V primeru projektov z več partnerji se priporoča, da so ta vprašanja urejena v konzorcijskem sporazumu.

	5.
	Drugi raziskovalni rezultati

	5.1
	Ali boste poleg podatkov ustvarili ali ponovno uporabili tudi druge raziskovalne rezultate?
	 Da
☐ Ne
Poleg raziskovalnih podatkov bodo v okviru projekta ustvarjeni tudi drugi raziskovalni rezultati. Ti vključujejo predvsem slovensko različico vprašalnika COPSOQ, pripadajočo prevodno in validacijsko dokumentacijo, psihometrične modele in analize (npr. faktorske strukture, kazalnike zanesljivosti in veljavnosti) ter novo razvito lestvico nenehne dosegljivosti skupaj z njenim opisom in psihometričnimi lastnostmi.

Z navedenimi raziskovalnimi rezultati se bo ravnalo skladno z njihovo naravo ter avtorskimi in licenčnimi omejitvami. Metodološki opisi, validacijski postopki in agregirani rezultati bodo javno dostopni v obliki znanstvenih objav in poročil. Slovenska različica vprašalnika COPSOQ in spremljajoča prevodna dokumentacija bodo dostopni v skladu s pogoji nosilcev pravic izvirnega instrumenta.

S tem bo zagotovljena transparentnost raziskave in možnost znanstvene presoje rezultatov, ob hkratnem upoštevanju pravnih in etičnih omejitev. Kjer bo to mogoče, bodo raziskovalni rezultati deljeni na način, ki je skladen z načeli FAIR, zlasti glede opisnosti in ponovljivosti metodoloških postopkov.
Če označite »Da«, navedite, katere druge pričakovane raziskovalne rezultate boste ustvarili oz. ponovno uporabili. Drugi raziskovalni rezultati so lahko digitalni (npr. programska oprema, delovni postopki, protokoli, modeli) ali fizični (npr. novi materiali, protitelesa, reagenti vzorci).

Opišite, kako boste ravnali z navedenimi drugimi raziskovalnimi rezultati. Priporočljivo je, da tudi te rezultate delite in omogočate njihovo ponovno uporabo v skladu z načeli FAIR.

	6.
	Finančna sredstva

	6.1
	Kakšni bodo stroški ravnanja s podatki in drugimi rezultati projekta po načelih FAIR in kako bodo kriti?
	Stroški ravnanja s podatki bodo minimalni in predvsem posredni (čas raziskovalcev za pripravo, dokumentacijo in anonimizacijo podatkov). Podatki bodo shranjeni v obstoječi infrastrukturi raziskovalne organizacije, zato dodatni stroški hrambe ali repozitorijev niso predvideni. Stroški bodo kriti v okviru projekta.
Opišite vse predvidene stroške ravnanja s podatki in drugimi rezultati raziskave, tj. tako posredne kot neposredne stroške, povezane s pripravo, shranjevanjem, arhiviranjem, ponovno uporabo, varnostjo ipd. To so lahko npr. stroški hrambe, strojne opreme, osebja, priprave podatkov za arhiviranje in storitev repozitorijev. Navedite tudi, kako boste krili te stroške.

	6.2
	Kdo bo odgovorna oseba za ravnanje z raziskovalnimi podatki pri projektu?
	Prof. dr. Sara Tement
Navedite odgovorno osebo za ravnanje z raziskovalnimi podatki pri projektu. Ta oseba je običajno vodja projekta, ni pa to nujno.

Opomba: Smiselno odgovorite glede na to, kaj ste odgovorili pri vprašanju št. 0.5, ki se nanaša na podatkovno svetovanje na ravni celotne RO.



Uporabljeni viri:
· Anotirana predloga načrta za ravnanje s raziskovalnimi podatki za projekte Obzorja Evropa. CTK UL. Dostopno na: https://dirrosdata.ctk.uni-lj.si/raziskovalni-podatki/nacrt-ravnanja-z-raziskovalnimi-podatki/.
· Bezjak, Sonja (ur.) (2024). Spoznaj FAIR: Priročnik o odprti znanosti v Sloveniji. Univerza na Primorskem. Dostopno na: https://www.hippocampus.si/ISBN/978-961-293-328-9.pdf.
· Horizon Europe Data management plan template. Dostopno na: https://www.openaire.eu/images/Guides/HORIZON_EUROPE_Data-Management-Plan-Template.pdf.
· NWO Template Data management plan. Dostopno na: https://www.nwo.nl/en/research-data-management.

